48 घंटे पहले शूटर्स प्रयागराज पहुंचे, 24 घंटे पहले रेकी की; फिर अतीक को गोली मारी
Atiq Ahmed Ashraf Ahmed Murder Detailed Analysis. What Happened Before Atiq Ahmed Was Shot? Follow UP [Prayagraj] Mafia Atiq Ahmed Case On Dainik Bhaskar. प्रयागराज के काल्विन अस्पताल के बाहर दो जीप रुकी। जीप से पहले कुछ पुलिसकर्मी उतरे, उसके बाद अशरफ को उतारा गया। इसके बाद पुलिसकर्मी और अशरफ के सहारे से अतीक अहमद भी बाहर उतरा।
15 अप्रैल की रात 10.35 बजे। प्रयागराज के काल्विन अस्पताल के बाहर दो जीप रुकीं। जीप से पहले कुछ पुलिसकर्मी उतरे, उसके बाद अशरफ को उतारा गया। इसके बाद पुलिसकर्मी और अशरफ के सहारे अतीक अहमद भी उतरा। अशरफ ने काली टी-शर्ट और पैंट पहन रखी थी, तो अतीक अहमद सफेद कुर्ते में था। दोनों के हाथ में हथकड़ी थी।
अगले 10 सेकेंड में दोनों अस्पताल की तरफ बढ़ते ही मीडिया से घिर गए। एक पत्रकार ने पूछा- आज जनाजे में आप लोग नहीं गए। उस बारे में कुछ कहना है? इस पर अतीक बोला- नहीं ले गए तो नहीं गए।
इसी समय अशरफ ने बोलना शुरू किया- 'मेन बात ये है कि गुड्डु मुस्लिम...'
तभी एक शख्स पीछे से आता है और तुर्किये मेड जिगाना पिस्टल से अतीक की कनपटी पर फायर कर देता है। अगले एक सेकेंड से भी कम वक्त में दो और फायर होते हैं, जो अशरफ की पसलियों में धंस जाते हैं। अफरा-तफरी के बीच सभी मीडिया और पुलिसकर्मी पीछे हट जाते हैं।
इसके बाद तीन हमलावर अगले 16 सेकेंड में 18 राउंड फायर करते हैं और फिर हाथ उठाकर धार्मिक नारे लगाते हुए सरेंडर कर देते हैं।
जितनी देर में आपने ये इंट्रो पढ़ा, बस उतनी देर में अतीक अहमद और उसके भाई की पुलिस कस्टडी में हत्या हो चुकी थी।
ये घटना हुए 30 घंटे से ज्यादा वक्त हो चुका है। इस दौरान सामने आई अलग-अलग सूचनाओं का एनालिसिस करके हमने अतीक और अशरफ मर्डर की कड़ियां जोड़ने की कोशिश की है…
24 फरवरी 2023 को शुरू हुई कहानी...
प्रयागराज के धूमनगंज इलाके में उमेश पाल और उसके दो गनर की सरेआम हत्या कर दी गई। अगले दिन FIR दर्ज हुई, जिसमें अतीक, अशरफ, शाइस्ता, असद, गुलाम, शाबिर समेत 9 लोगों को नामजद किया गया।
ठीक 10 दिन बाद 6 मार्च को इस केस में पहला एनकाउंटर हुआ, जिसमें उमेश पाल पर पहली गोली मारने वाला शूटर विजय चौधरी मारा गया।
27 मार्च को अतीक अहमद पहली बार गुजरात के साबरमती जेल से पेशी के लिए प्रयागराज लाया गया। कोर्ट ने उसे उम्रकैद की सजा सुनाई। इसके बाद उसे वापस साबरमती जेल भेज दिया गया।
12 अप्रैल को एक बार फिर अतीक और अशरफ को प्रयागराज लाया गया। 13 अप्रैल को अतीक के बेटे असद का एनकाउंटर कर दिया गया और दूसरी तरफ अतीक और अशरफ को 4 दिन की पुलिस कस्टडी की मंजूरी मिल गई। पुलिस कस्टडी मिलते ही लिखी जाने लगी अतीक और अशरफ के मर्डर की स्क्रिप्ट।
ग्राफिक्सः पुनीत श्रीवास्तव
माफिया अतीक अहमद से जुड़े ये एक्सप्लेनर्स भी पढ़िए...
तुर्किये मेड जिगाना पिस्टल से अतीक को गोली मारी:7 लाख कीमत, एक साथ 15 राउंड फायरिंग; भारत में बैन फिर शूटर्स को कैसे मिली?
दिन- शनिवार, रात के 10:35 बज रहे थे। जगह थी प्रयागराज का कॉल्विन हॉस्पिटल। 18 सेकेंड में 20 राउंड गोलियां चलती हैं। माफिया अतीक और उसका भाई अशरफ मारा जाता है। एक भी सेकेंड रुके बिना ये फायरिंग एके-47 से नहीं बल्कि एक ऑटोमैटिक पिस्टल से की गई थी। दरअसल, ये विदेशी पिस्टल थी, जिसे जिगाना कहते हैं। करीब 10 महीने पहले इसी पिस्टल से पंजाब में सिद्धू मूसेवाला की हत्या हुई थी। पूरी खबर यहां पढ़ें...
अतीक ने कहा था- पुलिस मारेगी या बिरादरी का सिरफिरा:4 वजहें जो बताती हैं, हत्या के पीछे दुश्मन या फिर कोई अपना
एनकाउंटर होगा, या पुलिस मारी, या कोई अपनी बिरादरी का सिरफिरा। सड़क के किनारे पड़े मिलब।’
यह बयान माफिया अतीक अहमद का है। साल 2004 में यूपी की फूलपुर से लोकसभा चुनाव लड़ने के दौरान पत्रकारों से यह बात कही थी। 19 साल बाद पुलिस कस्टडी में उसकी हत्या हुई, तो बयान दोबारा चर्चा में आ गया।
तीन युवकों ने अतीक अहमद और उसके भाई अशरफ की हत्या करने के बाद फौरन सरेंडर कर दिया। इनके नाम लवलेश तिवारी, सनी और अरुण मौर्य है। हालांकि अब तक हत्या के मोटिव का पता नहीं चल सका है। पूरी खबर यहां पढ़ें